पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में तेजी से फैल रहे करोना पर अंकुश लगाने के लिए सरकार ने रेड अलर्ट जन अनुशासन पखवाड़े के तहत लॉकडाउन लगाया है। बावजूद इसके दुकानदार गंभीर नहीं हो रहे हैं। शटर बंद कर अंदर ग्राहकों को बैठा दुकानदारी की जा रही है।
इसी तरह का एक मामला जिले के लाडनूं तहसील के निम्बी जोधा कस्बें में मंगलवार को सामने आया, जब जांच करने पर पता चला कि एक दुकानदार शटर बंद कर अंदर ग्राहकी कर रहा है। इस दौरान कोरोना गाइडलाइन की अवहेलना करना उसे महंगा पड़ा। मौके पर उपखंड प्रशासन ने छापामार कार्रवाई करते हुए दुकान को 72 घंटे तक सीज करने की कार्रवाई की है।
बंद शटर के अंदर थे 6-7 ग्राहक
यहां निम्बी जोधा के सदर बाजार स्थित भाटी जनरल स्टोर में बंद शटर के भीतर दुकानदारी चल रही थी। ऐसे मे लाडनूं तहसीलदार उमाराम व नायब तहसीलदार कुलदीप भाटी पुलिस जाब्ते यहां पहुंचे और दूकान पर एक बोगस ग्राहक भेजा। इस दौरान बोगस ग्राहक को किराना का सामान बेचने के लिए दुकानदार ने बाहर से ताला खोलकर शटर उठाया तो अंदर आधा दर्जन ग्राहक सामान खरीदते मिले। दुकानदार द्वारा गाइडलाइन उल्लंघन किए जाने को लेकर अधिकारियों द्वारा इस दुकान को आगामी 72 घंटे तक सीज कर दिया गया है।
फोटो : दीपक बोहरा (निम्बी जोधा)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mai_Deva zho_Hant eng_Latn